Wiesethbruck

Wiesethbruck is a Ortstei vom Makt Bechhofen im Landkroas Ansbach in Middlfrankn.

 Geografie 

Duachs Dorf fliaßt de Wieseth.

 Gschicht 

Vo 1194 bis 1287 woarn de Grafn vo Trudingen Bsitza vom Ort. Wia so moncha Ort im Wiesethgrund hod späta aa Wiesethbruck sein eigana Ortsadl ghod. Auf oam vo da Wieseth umflossna Wossaschloss hom ums Joar 1300 „Ulrich vo Wiesenbrugg“ und sei Söhne, de im äjdastn eichstättischn Lehensbuach ois de Lehensherrn gnennt worn san, residiat.

Des Kloster Heilsbronn hod 1194 duat oan Zehntn eawoabn. 1287 is a Grundgfälle hinzua kemma. 1406 hod Hans Holzinger vo Salach ans Klosta Güta vakafft.

Bereits 1381 is a Herrschoftswechsl erfoigt. Niklas vo Holzingen und sei Famij hom gwisse Einkünfte in und um Arberg ghod, de se vom Bischof zum Lehen griagt hom. 1455 eascheint Fritz vo Halderstetten, genennt Stettner, ois Bsitza vo Wiesethbruck.

Uma 1560 is aa de heitige Mui auf da dmois unta Eichstätta Herrschoft stehnda Seitn vo da Wieseth eabaut worn.

Im Joar 1716 hod Albrecht Schenk vo Geyern oam Zimmeramoasta aus Ornbau den Auftrag gem, des Schloss in Wiesethbruck zu renovian, wos jedoch ned eafoigt is.

1729 is da einstige Sitz des Amtsvogts, nochdem Wiesethbruck inzwischn a Lehen vo de Markgrafn vo Ansbach worn is, fia 4000 rheinische Guldn und 100 Spezialdukatn vakafft worn.

Während in dem links vom Fluss liegndn Großwiesethbruck und Voggendorf de Herren vo Geyern regiat hom, woar Kleinwiesethbruck zamm mid Arberg und Ornbau den Bischöfn vo Eichstätt untastejt. A am Stroßnrond stehnda Grenzstoa ausm 18. Joarhundad weist heit no auf de friachan Bsitzvahäjtnisse hi.

De in da Näh vo da Brugg stehnde Dreifaltigkeitskapej und de uma oan Kilometa westli vo Wiesethbruck stehnde Reisigkapej san 1746 vom noch Budapest ausgwondatn Anton Christ gstift worn.

Midm Gmoaedikt hod Wiesethbruck mid Voggendorf und Waffenmühle a politisch sejbstständige Gmoa buidt.

1897 is de "Freiwillige Feiawehr Wiesethbruck" grindt worn.

1912 san in Wiesethbruck 33 Haisa gstondn. Vo de domilign 186 Eihwohna hom 102 da katholischn und 84 da protestantischn Konfession ogheat.

Im Zug vo da Gebietsreform in Bayern is Wiesethbruck am 1. Oktoba 1971 mid Ausnohm vo da Waffenmui, de Arberg zuageoadnet worn is, noch Bechhofen eigmoant worn.

 Eihwohnaentwicklung 

Gmoa Wiesethbruck

 1910: 346http://www.ulischubert.de/geografie/gem1900/gem1900.htm?mittelfranken/feuchtwangen.htm 
 1933: 367 
 1939: 344
 1961: 352, davon 309 nach Bechhofen und 43 nach Arberg
 1970: 366, davon 325 nach Bechhofen und 41 nach Arberg

Ortstei Wiesethbruck

 1987: 164http://gov.genealogy.net/ShowObjectSimple.do?id=WIEUCK_W8821
 2011: 137

 Literatua 





 Im Netz

 Wiesethbruck auf der Website franconia-online der Uni Würzburg

 Beleg 

Kategorie:Ortsteil von Bechhofen (Mittelfranken)
Kategorie:Ehemalige Gemeinde (Landkreis Ansbach)